தில்லியில் காற்று மாசு

தில்லியில் காற்று மாசு (Air pollution in Delhi), இந்தியாவின் தேசியத் தலைநகர் தில்லி வலையத்தில் கடந்த பத்தாண்டுகளாக காற்றின் மாசு அதிகரித்துக் கொண்டுவருகிறது. உலகின் காற்றின் தரம் மிகக்குறைந்த நகரங்களில்  ஒன்றாக் தில்லி உள்ளது..[3][4] இந்தியாவில் காற்று மாசுபாடு ஒவ்வொரு ஆண்டும் சுமார் 2 மில்லியன் மக்கள் இறப்பதாக மதிப்பிடப்பட்டுள்ளது.  உலக சுகாதார அமைப்பின் கூற்றுப்படி, நாள்பட்ட சுவாச நோய்கள் மற்றும் ஆஸ்துமாவால் உலகில் அதிக இறப்பு விகிதம் இந்தியாவில் உள்ளது. தில்லியில் காற்று மாசினால் 50 சதவீத குழந்தைகளின் நுரையீரல் பாதிக்கப்பட்டுள்ளது. 

இந்தியாவின் புவி அறிவியல் அமைச்சகம் அக்டோபர் 2018ல் ஒரு ஆய்வுக் கட்டுரையின்படி,. தில்லியின் காற்று மாசு, வாகனங்களின் கரியமிலவாயு உமிழ்வுககளால் 41%, தூசிகளால்  21.5% மற்றும் தொழிற்சாலைகள் காரணமாக 18%  ஏற்படுவதாக குறித்துள்ளது. 

தில்லியின் காற்றின் தரக் குறியீடு பொதுவாக மார்ச் மற்றும் செப்டம்பர் மாதங்களுக்கு இடையே நல்ல (0–50), திருப்திகரமான (51–100) மற்றும் மிதமான (101–200) நிலைகளில் உள்ளது.  பின்னர் காற்றின் மாசு அக்டோபர் முதல் பிப்ரவரி முடிய மிக மோசமடைந்து (201–300), கடுமையானது (301–400), அல்லது அபாயகரமான (401–500+) அளவுகளை எட்டுகிறது. தில்லியைச் சுற்றியுள்ள வேளாண் பகுதிகளில் அறுவடை முடிந்த பிறகு கோதுமை வைக்கோலை எரித்தல், சாலைப் புழுதி, வாகன மாசுபாடு மற்றும் குளிர் காலநிலை உள்ளிட்ட பல்வேறு காரணிகளால். .நவம்பர் 2016ல்,  தில்லிப் பெரும் புகைமூட்டம் என அழைக்கப்படும் நிகழ்வில், காற்று மாசுபாடு ஏற்றுக்கொள்ளக்கூடிய அளவை விட அதிகமாக அதிகரித்தது. PM2.5 மற்றும் PM 10 துகள்களின் அளவுகள் ஒரு கன மீட்டருக்கு 999 மைக்ரோ கிராம்கள், அதே நேரத்தில் அந்த மாசுபாடுகளுக்கான பாதுகாப்பான வரம்புகள் முறையே 60 மற்றும் 100 ஆகும்.  மேலும், 2022ல் சுற்றுச்சூழல் அமைச்சகம் வெளியிட்ட தரவுகளின்படி, டெல்லி தேசிய தலைநகர் பிராந்தியத்தின் காற்றுத் தரக் குறியீடு குறைந்தது 200க்கு மேல் உள்ளது..

1980 முதல் மற்ற மாநிலங்களில் விவசாயிகள் அறுவடைக்குப் பிறகு  பயிர்களை எரிப்பதால் புகை மற்றும் பிற தீங்கு விளைவிக்கும் துகள்கள் உற்பத்தி செய்யப்படுவதால், தில்லியில் காற்று மாசு ஏற்படுகிறது.

தில்லி காற்றில் துகள்கள் அளவுகள்
தில்லியில் காற்றின் தரம் அல்லது சுற்றுப்புற/வெளிப்புற காற்று மாசுபாடு PM10 (10 மைக்ரானுக்கு குறைவான துகள்கள்) மற்றும் PM2.5 (2.5 மைக்ரானுக்கும் குறைவான துகள்கள், மனித முடியை விட 25 முதல் 100 மடங்கு மெல்லியது) ஆகியவற்றின் வருடாந்திர சராசரி செறிவினால் குறிப்பிடப்படுகிறது.

PM10 அளவுகள், 2008 மற்றும் 2013 ஆம் ஆண்டுகளில், 91 நாடுகளில் உள்ள 1600 நகரங்களின் தரவுகளின் அடிப்படையில், ஒரு கன மீட்டர் காற்றில் 26 முதல் 208 மைக்ரோகிராம்கள் வரை (μg/m3), உலக சராசரி 71 μg/m3 ஆகும். உலகில் உள்ள 25 நகரங்களில் 13 அதிக PM அளவுகள் இந்தியாவில் உள்ளது..

மோசமான காற்றின் தரத்திற்கான காரணங்கள்

மோட்டார் வாகன உமிழ்வுகள், அறுவடையான வயலில் கட்டைப் பயிரை எரித்தல் போன்றவைகள் மோசமான காற்றின் தரத்திற்கான காரணங்களில் ஒன்றாகும். மற்ற காரணங்களில் விறகு, வறட்டி எரிப்பதால் வெளியாகும் புகை  மாட்டு சாணம் மற்றும் பிண்ணாக்கு எரித்தல்,[34] விவசாய நிலத்தில் தீ, டீசல் ஜெனரேட்டர்கள் வெளியேற்றம், கட்டுமான தளங்களில் இருந்து தூசி, குப்பைகளை வெளியேறுதல், மற்றும் சட்டவிரோத தொழில்துறை நடவடிக்கைகள் தில்லியில். நவம்பர் முதல் பிப்ரவரி வரை காற்று மாசுபாடு மிக மோசமடைகிறது, தில்லியின் காற்று வருடத்தின் பெரும்பகுதிக்கு சுத்தமான காற்றின் தரத்தை இழக்கிறது. இது அதன் 9 மில்லியன் வாகனங்கள், கட்டுமான தூசி மற்றும் கழிவுகளை எரிப்பதில் இருந்து ஒரு தீங்கு விளைவிக்கும் கலவையாகும். மோசமான நாட்களில், காற்றின் தரக் குறியீடு, பூஜ்ஜியம் (நல்லது) முதல் 500 (அபாயகரமானது) வரையிலான அளவுகோல் 400ஐத் தாண்டியது.

 பதர்பூர் அனல் மின் நிலையம், 1973ல் கட்டப்பட்ட நிலக்கரி மூலம் இயங்கும் மின் நிலையம். இதுவும் தில்லியில் காற்று மாசுபாட்டின் மற்றொரு முக்கிய ஆதாரமாக உள்ளது. இந்த அனல் மின்நிலையம் 15 அக்டோபர் 2018 முதல் நிரந்தரமாக மூடப்பட்டது. 

 ஈரமான குளிரூட்டும் கோபுரங்களில் இருந்து வெளியேறும் சறுக்கல்/மூடுபனி உமிழ்வுகள் துகள்களின் ஆதாரமாக உள்ளது. ஏனெனில் அவை தொழில்துறை மற்றும் பிற துறைகளில் குளிரூட்டும் அமைப்புகளில் வெப்பத்தை சிதறடிக்க பரவலாகப் பயன்படுத்தப்படுகின்றன.
     
 தில்லியில்  10% வீடுகளில் விறகு, பயிர் எச்சம், மாட்டு சாணம் மற்றும் நிலக்கரி ஆகியவற்றை சமையலுக்கு பயன்படுத்துகிறது. 

 அரியானா மற்றும் பஞ்சாப் மாநிலங்களில் அக்டோபர் மற்றும் நவம்பர் மாதங்களில் விவசாயக் குப்பைகள் எரிக்கப்படுவதும் தில்லியின் காற்றின் தரத்தை பாதிக்கிறது. 

2016ம் ஆண்டில் நடத்தப்பட்ட  ஒரு ஆய்வில், தில்லியில் பல்வேறு வகையான காற்று மாசுபாட்டின் ஆதாரங்கள் மற்றும் சராசரி அளவை அளவிட்டுள்ளது.. PM2.5 காற்று மாசுவில், 38% சாலை தூசி, 20% வாகனங்கள், 12% உள்நாட்டு எரிபொருளை எரிப்பதால், 11% தொழில்துறை புள்ளி ஆதாரங்களில் இருந்து வந்தது. PM10 மாசுவில், 56% சாலை தூசியிலிருந்தும், 10% கான்கிரீட் தொகுதிகளிலிருந்தும், 10% தொழில்துறை புள்ளி மூலங்களிலிருந்தும், 9% வாகனங்களிலிருந்தும் வந்தது. NOx உமிழ்வுகளில், 52% தொழில்துறை புள்ளி மூலங்களிலிருந்து வந்தது (பெரும்பாலும் மின் உற்பத்தி நிலையங்களிலிருந்தும் 36% வாகனங்களிலிருந்தும்,  90% தொழில்துறை புள்ளி மூலங்களிலிருந்து வந்தது. கரியமில வாயு உமிழ்வுகளில், 83% வாகனங்களில் இருந்து வந்தது.

தில்லியின் காற்றுத் தரத்தின் புள்ளி விவரம்

இதனையும் காண்க
 அறுவடையான வயலில் கட்டைப் பயிரை எரித்தல்
 தில்லிப் பெரும் புகைமூட்டம்

மேற்கோள்கள்

வெளி இணைப்புகள்
 மாசுபாட்டிற்கு தீர்வு இல்லை, ஆரம்ப வகுப்புகளுக்கு டெல்லி பள்ளிகள் மூடப்பட்டுள்ளன
 தில்லி-என்.சி.ஆர். பகுதியில் காற்று மாசு விவகாரத்திற்கு தீர்வு
  
 "டெல்லியில் காற்று மாசுபாடு: அதன் அளவு மற்றும் ஆரோக்கியத்தின் விளைவுகள்"

தில்லி
இந்தியாவில் காற்று மாசுபாடு